b"\n_START_ARTICLE_\nFlemish Kapp\n_START_PARAGRAPH_\nFlemish Kapp er en fiskebanke  i det nordvestlige Atlanterhavet ca. 560\xc2\xa0km \xc3\xb8st for St. John's p\xc3\xa5 New Foundland.\n_START_SECTION_\nGeografi\n_START_PARAGRAPH_\nDenne fiskebanken er et gruntvannsomr\xc3\xa5det dannet av et undersj\xc3\xb8isk plat\xc3\xa5, og er adskilt med en dypvannsrenne fra de st\xc3\xb8rre omr\xc3\xa5dene kjent som De store banker s\xc3\xb8rvest for Flemish kapp. Dybdeforholdene i omr\xc3\xa5det er mellom 1\xc2\xa0202 og 700 meter. Havomr\xc3\xa5det omfatter cirka 42\xc2\xa0000 km\xc2\xb2, som er litt mindre enn Danmark i st\xc3\xb8rrelse.\n_START_SECTION_\nVann og str\xc3\xb8mforhold\n_START_PARAGRAPH_\nI Flemish kapp-omr\xc3\xa5det blir det varme vannet fra Golfstr\xc3\xb8mmen blandet med det kaldere Labradorstr\xc3\xb8mmen, slik at det oppst\xc3\xa5r en luftstr\xc3\xb8m som roterer med klokken over havomr\xc3\xa5det._NEWLINE_Vannet p\xc3\xa5 Flemish kapp er varmere enn i de tilst\xc3\xb8tende Store banker, og det antas at kuldef\xc3\xb8lsomme havorganismer har kunnet overleve her siden istiden.\n_START_SECTION_\nFiskeri\n_START_PARAGRAPH_\nHavomr\xc3\xa5det rundt Flemish Kapp er en kjent og viktig fiskebanke. Det er utnyttbare resurser av kveite, sverdfisk, reker, kamskjell og andre marine arter i omr\xc3\xa5det._NEWLINE_Flemish Kapp ligger i internasjonalt farvann utenfor Kanadas \xc3\xb8konomiske sone. Som mange andre fiskeriomr\xc3\xa5der har det blitt utsatt for overfiske i form av store uttak av for eksempel uer og torsk._NEWLINE_Norske lineb\xc3\xa5ter har tradisjonelt hatt fiskerettigheter p\xc3\xa5 Flemish Kapp. Norge har i tillegg til torskekvote en rekekvote p\xc3\xa5 96 tonn. Fisket ble \xc3\xa5pnet igjen i 2009. Det f\xc3\xb8rste norske fart\xc3\xb8yet da var frysetr\xc3\xa5leren \xc2\xabAtlantic Star\xc2\xbb fra \xc3\x85lesund. I 2010 og 2011 var det \xc2\xabAtlantic Star\xc2\xbb og fabrikktr\xc3\xa5leren \xc2\xabLangvin\xc2\xbb, som ogs\xc3\xa5 var fra \xc3\x85lesund, som fisket. I 2013 ble den norske kvoten p\xc3\xa5 1\xc2\xa0300 tonn fisket av lineb\xc3\xa5ten \xc2\xabAtlantic\xc2\xbb fra M\xc3\xa5l\xc3\xb8y.\n_START_SECTION_\nFilm\n_START_PARAGRAPH_\nI Wolfgang Petersens film Den perfekte stormen var det p\xc3\xa5 Flemish Kapp sverdfiskkutteren \xc2\xabAndrea Gail\xc2\xbb fisket f\xc3\xb8r den gikk under."